Els participants a la fira de Sant Jordi poden sol·licitar una parada fins l’11 d’abril | Cultura
Aquest matí s’ha obert el període per sol·licitar la participació a la Fira de Sant Jordi 2019 que se celebrarà el 23 d’abril a la Plaça del Poble. Els participants tenen a la seva disposició 5 carpes de 5m x 5m i 60 taules de 2m x 0,80 m. Les llibreries podran demanar fins a un màxim de dues taules, que corresponen a 4 metres lineals de parada, mentre que les floristeries, escoles i entitats podran sol·licitar només una taula. Cada expositor s’encarregarà de la decoració de la seva parada, que haurà de quedar muntada abans de les 10 h, mentre que la recollida serà abans de les 20 h.
Queda expressament prohibit regalar roses als estands de llibres de la fita. Únicament les escoles poden vendre roses a l’exterior de la plaça prèvia demanda d’autorització al departament de Comerç de Govern d’Andorra.
El repartiment dels espais o estands va a càrrec de l’organització i es tindrà en compte l’ordre d’inscripció.
Les inscripcions, que són gratuïtes, es poden formalitzar fins el proper 11 d’abril al Centre Cultural La Llacuna de dilluns a divendres entre les 8 h i les 17.30 h. Després d’aquesta data les demandes entraran en llista d’espera.
Per a més informació: cultura@comuandorra.ad o tel. 730037.